บทในพันธสัญญาใหม่
มัทธิว 1:1-9 บนด้าน *recto* ของพาไพรัส 1 เขียนเมื่อประมาณ ค.ศ. 250
**มัทธิว 1** (อังกฤษ: Matthew 1) เป็นบทแรกของพระวรสารนักบุญมัทธิวในภาคพันธสัญญาใหม่ของคัมภีร์ไบเบิลของศาสนาคริสต์ ประกอบด้วยเนื้อความสองส่วน ส่วนแรกเป็นลำดับพงศ์ของพระเยซูตั้งแต่อับราฮัมจนถึงโยเซฟที่เป็นพระบิดาตามกฎหมายของพระเยซูและเป็นสามีของมารีย์ที่เป็นพระมารดาของพระเยซู ส่วนที่สองเริ่มด้วยที่วรรค 18 เล่าเรื่องเกี่ยวกับการประสูติของพระเยซู

ต้นฉบับ
-------

มัทธิว 13, 14-20 บนด้าน *verso* ของพาไพรัส 1 (ราว ค.ศ. 250)
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 25 วรรค

### พยานต้นฉบับ

มัทธิว 1:1-17 ใน Syriac Sinaiticus, folio 82b; superimposed: life of Saint Euphrosyne.
ต้นฉบับบางส่วนในยุคต้นที่มีเนื้อหาของบทนี้ได้แก่::

ในภาษากรีกคอยนี
* Codex Vaticanus (~325–350; complete)
* Codex Sinaiticus (~330–360; complete)
* Codex Washingtonianus (~400)
* Codex Bezae (~400; extant verses 21–34)
* Codex Ephraemi Rescriptus (~450; extant verses 3-34)

ในภาษาซีรีแอก
* Curetonian Gospels (ศตวรรษที่ 2/5)
* Syriac Sinaiticus (ศตวรรษที่ 4/5)
* Peshitta (ศตวรรษที่ 5)

ลำดับพงศ์
---------

ลำดับพงศ์ของพระเยซูในพระวรสารมัทธิวได้รับการวาดในรูปต้นไม้ของเจสซี แสดงการสืบเชื้อสายของพระเยซูจากเจสซีบิดาของกษัตริย์ดาวิด
### มัทธิว 1:1-17

บทความหลัก: ลำดับพงศ์ของพระเยซู

การประสูติของพระเยซู
--------------------

พระวรสารมัทธิวบทที่ 1 และส่วนหนึ่งของบทที่ 2ใน Geneva Bible (ศตวรรษที่ 16)
### มัทธิว 1:18-25

บทความหลัก: การประสูติของพระเยซู

ต้นฉบับเต็ม
-----------

ในพระคริสตธรรมคัมภีร์ ฉบับมาตรฐาน บทนี้มีความว่า

1 หนังสือลำดับพงศ์ของพระเยซูคริสต์ ผู้เป็นเชื้อสายของดาวิด ผู้สืบตระกูลมาจากอับราฮัม  

2 อับราฮัมมีบุตรชื่ออิสอัค อิสอัคมีบุตรชื่อยาโคบ ยาโคบมีบุตรชื่อยูดาห์และพี่น้องของเขา  

3 ยูดาห์มีบุตรชื่อเปเรศกับเศราห์ซึ่งเกิดจากนางทามาร์ เปเรศมีบุตรชื่อเฮสโรน เฮสโรนมีบุตรชื่อราม  

4 รามมีบุตรชื่ออัมมีนาดับ อัมมีนาดับมีบุตรชื่อนาโชน นาโชนมีบุตรชื่อสัลโมน  

5 สัลโมนมีบุตรชื่อโบอาสซึ่งเกิดจากนางราหับ โบอาสมีบุตรชื่อโอเบดซึ่งเกิดจากนางรูธ โอเบดมีบุตรชื่อเจสซี  

6 เจสซีมีบุตรชื่อดาวิดผู้เป็นกษัตริย์ ดาวิดมีบุตรชื่อซาโลมอนเกิดจากนางซึ่งแต่ก่อนเป็นภรรยาของอุรียาห์  

7 ซาโลมอนมีบุตรชื่อเรโหโบอัม เรโหโบอัมมีบุตรชื่ออาบียาห์ อาบียาห์มีบุตรชื่ออาสา  

8 อาสามีบุตรชื่อเยโฮชาฟัท เยโฮชาฟัทมีบุตรชื่อโยรัม โยรัมมีบุตรชื่ออุสซียาห์  

9 อุสซียาห์มีบุตรชื่อโยธาม โยธามมีบุตรชื่ออาหัส อาหัสมีบุตรชื่อเฮเซคียาห์  

10 เฮเซคียาห์มีบุตรชื่อมนัสเสห์ มนัสเสห์มีบุตรชื่ออาโมน อาโมนมีบุตรชื่อโยสิยาห์  

11 โยสิยาห์มีบุตรชื่อเยโคนิยาห์และพี่น้องของเขา เกิดเมื่อคราวต้องถูกกวาดไปเป็นเชลยที่กรุงบาบิโลน  

12 หลังจากถูกกวาดไปที่กรุงบาบิโลนแล้ว เยโคนิยาห์ก็มีบุตรชื่อเชอัลทิเอล เชอัลทิเอลมีบุตรชื่อเศรุบบาเบล  

13 เศรุบบาเบลมีบุตรชื่ออาบียุด อาบียุดมีบุตรชื่อเอลียาคิม เอลียาคิมมีบุตรชื่ออาซอร์  

14 อาซอร์มีบุตรชื่อศาโดก ศาโดกมีบุตรชื่ออาคิม อาคิมมีบุตรชื่อเอลีอูด  

15 เอลีอูดมีบุตรชื่อเอเลอาซาร์ เอเลอาซาร์มีบุตรชื่อมัทธาน มัทธานมีบุตรชื่อยาโคบ  

16 ยาโคบมีบุตรชื่อโยเซฟผู้เป็นสามีของนางมารีย์ พระเยซูที่เรียกว่าพระคริสต์ก็ประสูติมาจากนางมารีย์นี้  

17 ดังนั้นตั้งแต่อับราฮัมลงมาจนถึงดาวิดมีสิบสี่ชั่วคน และนับตั้งแต่ดาวิดลงมา จนถึงคราวถูกกวาดไปเป็นเชลยที่กรุงบาบิโลนมีสิบสี่ชั่วคน และนับตั้งแต่คราวถูกกวาดไปเป็นเชลยที่กรุงบาบิโลน จนถึงพระคริสต์มีสิบสี่ชั่วคน  

18 เรื่องการประสูติของพระเยซูคริสต์เป็นดังนี้ คือมารีย์ผู้เป็นมารดาของพระเยซูนั้น เดิมโยเซฟได้สู่ขอหมั้นกันไว้แล้ว ก่อนที่จะได้อยู่กินด้วยกันก็ปรากฏว่า มารีย์มีครรภ์แล้วด้วยเดชพระวิญญาณบริสุทธิ์  

19 แต่โยเซฟคู่หมั้นของเธอเป็นคนชอบธรรม ไม่ต้องการจะแพร่งพรายความเป็นไปของเธอ ต้องการจะถอนหมั้นเสียลับๆ  

20 เมื่อโยเซฟยังคิดเรื่องนี้อยู่ ก็มีทูตสวรรค์องค์หนึ่งขององค์พระผู้เป็นเจ้ามาปรากฏแก่โยเซฟในความฝันว่า "โยเซฟบุตรดาวิด อย่ากลัวที่จะรับมารีย์มาเป็นภรรยาของท่านเลย เพราะว่าผู้ซึ่งปฏิสนธิในครรภ์ของเธอเป็นโดยเดชพระวิญญาณบริสุทธิ์  

21 เธอจะให้พระกำเนิดบุตรชาย แล้วจงเรียกนามท่านว่า เยซู เพราะว่าท่านจะทรงช่วยชนชาติของท่านให้รอดจากบาปของพวกเขา"  

22 ทั้งนี้เกิดขึ้นเพื่อจะให้สำเร็จตามพระวจนะขององค์พระผู้เป็นเจ้า ซึ่งตรัสผ่านทางผู้เผยพระวจนะว่า  

23 นี่แน่ะ หญิงพรหมจารีคนหนึ่งจะตั้งครรภ์ และคลอดบุตรชายคนหนึ่ง และเขาจะเรียกนามของท่านว่าอิมมานูเอล" (แปลว่า พระเจ้าสถิตกับเรา)  

24 เมื่อโยเซฟตื่นขึ้นก็ทำตามคำซึ่งทูตสวรรค์ขององค์พระผู้เป็นเจ้าสั่งนั้น คือได้รับมารีย์มาเป็นภรรยา  

25 แต่ไม่ได้มีเพศสัมพันธ์กับเธอจนกว่าให้พระกำเนิดบุตรชายแล้ว และโยเซฟเรียกนามของบุตรนั้นว่าเยซู

อ้างอิง
-------

1. ↑  Cureton, W. (1858)*Remains of a Very Ancient Recension of the Four Gospels in Syriac, Hitherto Unknown in Europe,* London.
2. ↑  Bruce M. Metzger (1977), III. The Old Syriac Version, in Bruce M. Metzger (ed.), *The Early Versions of the New Testament* (Clarendon Press; Oxford), pp. 36–48.
3. ↑  Bruce M. Metzger, *The Early Versions of the New Testament: Their Origin, Transmission and Limitations* (Oxford University Press 1977), p. 50.

แหล่งข้อมูลอื่น
---------------

* Albright, W.F. and C.S. Mann. "Matthew." *The Anchor Bible Series.* New York: Doubleday & Company, 1971.
* Brown, Raymond E. *The Birth of the Messiah: A Commentary on the Infancy Narratives in Matthew and Luke*. London: G. Chapman, 1977.
* Hill, David. *The Gospel of Matthew*. Grand Rapids: Eerdmans, 1981
* Jones, Alexander. *The Gospel According to St. Matthew.* London: Geoffrey Chapman, 1965.
* Keener, Craig S. (1999). *A commentary on the Gospel of Matthew*. Wm. B. Eerdmans Publishing. ISBN 978-0-8028-3821-6.
* McLaughlin, Ra. "The Adoption of Jesus: On Matthew 1:1-25". *Reformed Perspectives Magazine*, vol. 7, no. 35. 2005.
* Schweizer, Eduard. *The Good News According to Matthew.* Atlanta: John Knox Press, 1975

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **มัทธิว 1**

* มัทธิว 1 - พระคริสตธรรมคัมภีร์ ฉบับมาตรฐาน
* English Translation with Parallel Latin Vulgate เก็บถาวร 2020-08-03 ที่ เวย์แบ็กแมชชีน
* *Online Bible* at GospelHall.org (ESV, KJV, Darby, American Standard Version, Bible in Basic English)
* Multiple bible versions at *Bible Gateway* (NKJV, NIV, NRSV etc.)

|  |  |  |
| --- | --- | --- |
| ก่อนหน้า**พันธสัญญาเดิมมาลาคี 4** | **บทของคัมภีร์ไบเบิลพระวรสารนักบุญมัทธิว** | ถัดไป**มัทธิว 2** |